Απόφαση της Επιτροπής

της 20ής Νοεμβρίου 2001

σχετικά με μια αίτηση εξαίρεσης που υπέβαλε η Γαλλία δυνάμει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για προσέγγιση των νομοθεσιών των κρατών μελών που αφορούν στην έγκριση των μηχανοκίνητων οχημάτων και των ρυμουλκουμένων τους

[κοινοποιηθείσα υπό τον αριθμό Ε(2001) 3650]

(Το κείμενο στη γαλλική γλώσσα είναι το μόνο αυθεντικό)

(2001/821/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγριση τύπου των μηχανοκίνητων οχημάτων και των ρυμουλκουμένων τους(1), όπως τροποποιήθηκε τελευταία από την οδηγία 2000/40/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 8 παράγραφος 2 στοιχείο γ) της εν λόγω οδηγίας,

Εκτιμώντας τα ακόλουθα:

(1) Η αίτηση εξαίρεσης που υπέβαλε η Γαλλία στις 7 Μαΐου 2001, την οποία παρέλαβε η Επιτροπή στις 11 Μαΐου 2001, περιείχε τις πληροφορίες που απαιτεί το άρθρο 8 παράγραφος 2 στοιχείο γ) της οδηγίας 70/156/ΕΟΚ. Η αίτηση αφορά την εγκατάσταση ενός ρυθμιστή ταχύτητας με έλεγχο απόστασης (σύστημα ACC) ή/και ενός συστήματος ενεργού ελέγχου εκτροπής (σήσημα ελέγχου υπό έλξη - σύστημα CSV) σε έναν τύπο οχημάτων της κατηγορίας Μ1.

(2) Είναι βάσιμοι οι λόγοι που αναφέρονται στην αίτηση, σύμφωνα με τους οποίους ο εν λόγω εξοπλισμός δεν πληροί πλήρως τις απαιτήσεις των σχετικών οδηγιών, ιδιαίτερα δε της οδηγίας 71/320/ΕΟΚ του Συμβουλίου, της 26ης Ιουλίου 1971,για προσέγγιση των νομοθεσιών των κρατών μελών που αφορούν στην πέδηση ορισμένων κατηγοριών μηχανοκινήτων οχημάτων και ρυμουλκουμένων τους(3), όπως τροποποιήθηκε τελευταία από την οδηγία 98/12/ΕΚ της Επιτροπής(4), και της οδηγίας 76/756/ΕΟΚ του Συμβουλίου, της 27ης Ιουλίου 1976, για προσέγγιση των νομοθεσιών των κρατών μελών που αφορούν στην τοποθέτηση διατάξεων φωτισμού και φωτεινής σηματοδότησης μηχανοκινήτων οχημάτων και των ρυμουλκουμένων τους(5), όπως τροποποιήθηκε τελευταία από την οδηγία 97/28/ΕΚ της Επιτροπής(6).

(3) Οι σχετικές κοινοτικές οδηγίες πρέπει να τροποποιηθούν για να επιτραπεί η παραλαβή και διάθεση στην αγορά ενός τύπου οχήματος κατηγορίας Μ1 εξοπλισμού με ρυθμιστή ταχύτητας με έλεγχο απόστασης και με σύστημα ενεργού ελέγχου εκτροπής.

(4) Οι πτυχές που έχουν σχέση με την ασφάλεια χρήσης του οχήματος καλύπτονται από την τήρηση των ειδικών απαιτήσεων που πρέπει να ισχύουν για τις πτυχές ασφαλείας των περίπλοκων συστημάτων ηλεκτρονικού ελέγχου οχημάτων του μελλοντικού παραρτήματος 18 του κανονισμού 13.09 ΕΟΚ/ΟΕΕ σχετικά με την πέδηση.

(5) Κατά συνέπεια, μπορεί να εγκριθεί η αίτηση εξαίρεσης.

(6) Τα μέτρα που προβλέπει η παρούσα απόφαση είναι σύμφωνα με τη γνώμη της επιτροπής για την προσαρμογή στην τεχνική πρόοδο, που έχει συσταθεί βάσει της οδηγίας 70/156/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 8 παράγραφος 2 στοιχείο γ) της οδηγίας 70/156/ΕΟΚ, εγκρίνεται η αίτηση που υπέβαλε η Γαλλία για εξαίρεση όσον αφορά την παραλαβή και διάθεση στην αγορά ενός τύπου οχήματος κατηγορίας Μ1 εξοπλισμένου με ρυθμιστή ταχύτητας με έλεγχο απόστασης ή/και με σύστημα ενεργού ελέγχου εκτροπής.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 20 Νοεμβρίου 2001.

Για την Επιτροπή

Erkki Liikanen

Μέλος της Επιτροπής

(1) ΕΕ L 42 της 23.2.1970, σ. 1.

(2) ΕΕ L 203 της 10.8.2000, σ. 9.

(3) ΕΕ L 202 της 6.9.1971, σ. 37.

(4) ΕΕ L 81 της 18.3.1998, σ. 1.

(5) ΕΕ L 262 της 27.9.1976, σ. 1.

(6) ΕΕ L 171 της 30.6.1997, σ. 1.